Kære Forældre!

VI skriver til jer, fordi Holbæk bibliotek sammen med jeres børns klasse, skal lave brætspil gennem FortælleFabrikken.

Projektet går ud på at styrke børns læselyst via en alternativ tilgang til bøger og litteratur. Børnene bliver delt i grupper, som skal læse den samme bog og herefter skal de samarbejde, om at lave et brætspil baseret på litteraturen. Erfaring fra lignende projekter har vist, at opfattelsen af bogen som et spil giver en mulighed for læselyst, som nogle børn lettere kan bruge, når de skal finde deres egen læseglæde. Det giver en åbenhed omkring hvad litteraturen også kan anvendes til.

Forløbet løber over en introdag, 4 moduler og en Store Spilledag, som alle kommer til at foregå på enten skolen eller biblioteket. Til finalen vil vi gerne invitere forældre til at komme og høre om børnenes brætspil.

Har I spørgsmål om projektet er i velkomne til at kontakte mig på bjap@holb.dk.

Med venlig hilsen

Børnebibliotekar Bjarne Pedersen

Holbæk Bibliotek

